Παράκτιες πλημμύρες στις ελληνικές ακτές και κλιματική αλλαγή:
Creators: name: Διαμαντή, Παναγιώτα Βασιλείου
Publisher: name: Aristotle University of Thessaloniki
Year: 2014
Subjects: Παράκτιες πλημμύρες
Μετεωρολογική παλίρροια
Κλιματική αλλαγή
Coastal inundation
Storm surge
Climate change

description: Η παρούσα εργασία διερευνά φαινόμενα παράκτιων πλημμυρών, τα οποία οφείλονται σε ανύψωση της στάθμης της θάλασσας λόγω μετεωρολογικής παλίρροιας. Περιοχή μελέτης αποτελεί η ελληνική παράκτια ζώνη. Αρχικά αναζητώνται περιοχές που έχουν χαρακτηριστεί ως υψηλής επικινδυνότητας όσον αφορά στην εμφάνιση παράκτιων πλημμυρικών συμβάντων. Αναζητώνται επίσης, στο διαδίκτυο και στον τύπο, περιοχές που έχουν πλημμυρίσει από τη θάλασσα κατά το παρελθόν. Για τις ημερομηνίες που βρέθηκε να έχουν σημειωθεί συμβάντα, γίνεται αναζήτηση της ατμοσφαιρικής πίεσης σε κοντινές περιοχές, ώστε να διαπιστωθεί αν η πλημμύρα συνδέεται με ύπαρξη συστημάτων βαρομετρικού χαμηλού, που είναι και ο κύριος παράγοντας πρόκλησης μετεωρολογικής παλίρροιας στη Μεσόγειο. Στη συνέχεια χρησιμοποιούνται χρονοσειρές στάθμης θάλασσας για πέντε σταθμούς της ελληνικής παράκτιας ζώνης για τη χρονική περίοδο 2002-2012. Οι χρονοσειρές αυτές προκύπτουν από καταγραφές παλιρροιογράφων, αλλά και από το κλιματικό μοντέλο μετεωρολογικής παλίρροιας MeCSM. Αφού ελέγχεται η αξιοπιστία του μοντέλου με τη χρήση κατάλληλων δεικτών, διερευνάται η χρονική εξέλιξη των πλημμυρικών συμβάντων, υπολογίζονται οι τάσεις των χρονοσειρών αυτών, οι συχνότητες εμφάνισης των πλημμυρικών συμβάντων, ο αριθμός αυτών και οι ακραίες τιμές ανύψωσης στάθμης. Γίνεται επίσης διερεύνηση της επίδρασης των στερητικών φαινομένων της Μεσογείου στις μεταβολές της στάθμης της θάλασσας. Αφού το μοντέλο MeCSM έχει κριθεί επαρκώς αξιόπιστο, χρησιμοποιείται εν συνεχεία για την εκτίμηση της χρονικής εξέλιξης των μέγιστων τιμών στάθμης και για τον υπολογισμό των συχνοτήτων εμφάνισης πλημμυρικών συμβάντων έως το 2100. Επιπροσθέτως, γίνεται και χρήση ενός δείκτη κλιματικής αλλαγής για τις περιοχές που έχουν χαρακτηριστεί ως ευάλωτες σε παράκτιες πλημμύρες. Ο δείκτης αυτός υπολογίζεται για την περίοδο 2014-2024 και δείχνει κατά πόσο θα μεταβληθούν οι ακραίες τιμές στάθμης. Τα αποτελέσματα καταδεικνύουν ποιές περιοχές απειλούνται περισσότερο και άρα χρήζουν ιδιαίτερης προσοχής και λήψης μέτρων προστασίας.
description: The aim of the present thesis was to look into the phenomenon of coastal flooding, caused by sea level rise due to storm surge events. The study area concerns the greek coastal zone. Initially, relative research made in the past was used for finding the regions of high coastal inundation risk. Also, regions that have suffered from coastal floods in the past were searched in the web and in the press. For the dates of the past events, the atmospheric pressure was searched out, in order to find out if the flood is related to low pressure systems, which are the main factor causing storm surges in the Mediterranean Sea. Then, SLH (Sea Level Height) time series were used for five regions of the greek coastal zone for the time period 2002-2012. The time series were based on tide gauge records and also on the output of the climatic storm surge model MeCSM. Since the MeCSM is found (through the comparison of appropriate indexes) to be sufficiently reliable, a statistical analysis is performed, where the time series trends are estimated. Also, the maximum SLH values, the number of events and their frequencies are calculated. Additionally, the role of steric effects in the Mediterranean Sea and their influence on the sea level alterations is investigated. Since the MeCSM model was considered as reliable enough, it was then used to estimate the trend of the maximum sea level height values and to calculate the coastal flooding frequencies till 2100. Additionally, a climate change index is used for the vulnerable regions. This index is calculated for the period 2014-2024 and indicates how the extreme sea level values change. The results show which areas are more threatened by coastal flooding and need to be prevented.